लखनऊ। हर साल एनएचएम के आंकड़ों के अनुसार, 25 प्रतिशत महिलाओं की मौत सर्वाइकल कैंसर से हो जाती है। कैंसर की चपेट में आने वाली 60 से 70 प्रतिशत महिलाएं ग्रामीण पृष्ठभूमि की होती हैं। सितम्बर 2015 से सितम्बर 2016 तक एक साल में 35 हज़ार महिलाओं में सवाईकल कैंसर की जांच हुई, जिसमें से आधी महिलाओं में कैंसर की पुष्टि हुयी है। इन महिलाओं में ज्यादातर गांव की है। ऐसे में बढ़ते आंकड़ों को देखते हुए गांव में महिलाओं को सर्वाइकल कैंसर से जागरूक करने के लिए पाँच लाख रूपये खर्च कर एक मुहिम चलायी गयी। इस मुहिम के चलने के बाद भी गांव में सवाईकल कैँसर से होने वाली मौत का आंकड़ा थमने का नाम नही ले रहा है और न ही इस बीमारी के प्रति ग्रामीण महिलाएं जागरूक हैं।